ኣብ ሓድሽ ዓመት 2015 ሓንቲ ደቒቕ ድሕሪ ፍርቂ ለይቲ ብምውላድ ናይዚ ዓመት ቀዳማይ ሃንጋራያዊ ህጻን ተባሂሉ ተቓሊሑሉ ዝነበረ ህጻን መን እዩ?
ሃገር ኣብ ክልተ ዝገምዐ ቈልዓ
ሪካርዶ ራስ ኣብ ሓድሽ ዓመት 2015 ሓንቲ ደቒቕ ድሕሪ ፍርቂ ለይቲ ብምውላድ ናይዚ ዓመት ቀዳማይ ሃንጋራያዊ ህጻን ተባሂሉ ተቓሊሑሉ ነይሩ። ስእሉ ድማ ኣብ ብዙሓት ማሕበራዊ መራኸቢታት እናተዘርገሐ ናይ ደስደስ መልእኽቲ ይፍኖ ነይሩ። እዚ ግና ነቲ ኣብ ውሽጢ ሃንጋሪ ተደጒሉ ዘሎ ዓሌታዊ ኣፈላላይ ንግዳም ቀሊዑ ኣውጺእዎ። ወለዲ ሪካርዶ ግና ወድና ኣብ ሓድሽ ዓመት ድሕሪ ሓንቲ ደቒቕ ባዕሉ ብፍላጥ ስለ ዘይተወልደ በደለኛ ኣይኰነን ክብሉ ምላሽ ሂቦም። ኣብ ሃንጋሪ ዝርከቡ ሮማ (ጂፕሲ) ብሰንኪ ጸቢብ ብሄራዊ ኣተሓሳስባ ዘለዎ ዓሌታውያን ናይ ጽልኢ ጎስጓስ ከም ዝካየደሎም ጸብጻባት ኤውሮጳ ይሕብሩ።

ሓደ ካብቶም ብጸቢብ ናይ ኣፋላላይ ስምዒታት ዝፍለጡ ካብ መራሕቲ የማናውያን ሰልፍታት ንህጻን ሪካርዶ ምስ ናይ ስድርኡ ስእሊ ገይሩ ኣብ ፈይስ ቡክ ዘርጊሑ ክጻረፍ ጀሚሩ። ሪካርዶ ካብ ዓሌት ሮማ (ጂፕሲ ዝበሃሉ ብህዝቢ ኤውሮጳ ፍንፉናት ዓሌት) ከም ዝዀነን፡ ዓሌት ሮማ እናበዝሑ ከይዶም ንደቀባት እታ ሃገር ከምዝዕብልሉን ኣቃሊሑ። ነዚ ሃገር ኣብ ክልተ ዝገምዐ ቈልዓ ኣበሃህላ ብዝድግፉን ብዝቃወሙን ከኣ እታ ሃገር ኣብ ክልተ ተገምዐት።
ሪካርዶ ራስ